Vi blev fint modtaget af en af de tre værter, der ejer lejligheden.
Lejligheden ligger meget centralt i Bairro Alto og er rummelig og fint indrettet med to badeværelser/toilet, samt et tredje toilet. Inventaret og selve lejligheden fremstod fin og rummelig, dog er der maling, der skaller af i loftet flere steder. Afløbet til det ene bad var stoppet til, så det måtte vi selv ordne. Man skal i øvrigt være opmærksom på, at der er en hel del støj fra gaden, da lejligheden ligger i et kvarter med mange barer og natklubber. Vi oplevede således, at der var larm, skrål og sang alle ugens dage, da vi var der i Juli måned.